Timo Helbling

Timo Helbling (s. 21. heinäkuuta 1981 Basel, Sveitsi) on sveitsiläinen jääkiekkopuolustaja, pelaa National League A -joukkue SC Bernissä. Hän on puolustava puolustaja, jonka vahvuuksiin kuuluu fyysinen peli, kulmaväännöt ja pelikäsitys. Helbling liikkuu isoon kokoonsa nähden kohtalaisen hyvin, mutta hän ei ole kuitenkin kovin hyvä hyökkäyspäässä. Helbling laukoo oikealta.

Ura
Seuraura
Baselissa syntynyt Helbling on HC Davosin kasvatti. Hän voitti kaudella 1998–1999 Sveitsin A-nuorten eli Elite Junior A:n jäähypörssin 116 minuutillaan. Samalla kaudella Helbling pelasi tulokaskautensa Nationalliga A:ssa, jossa hän pelasi 44 runkosarja- ja neljä pudotuspeliottelua ilman tehopisteitä. Nashville Predators varasi Helblingin numerolla 162. NHL:n varaustilaisuudessa 1999. Kaudella 1999–2000 hän pelasi Davosissa 44 runkosarjaottelua ja viisi pudotuspeliottelua taas ilman tehopisteitä. OHL-joukkue Windsor Spitfires varasi Helblingin 32. pelaajana CHL:n varaustilaisuudessa 2000. Hän siirtyi joukkueeseen kaudeksi 2000–2001. Hän OHL-kautensa päätteeksi keväällä 2001 myös yhden pudotuspeliottelun IHL-joukkue Milwaukee Admiralsissa.

Kauden 2001–2002 Helbling pelasi kokonaan Milwaukee Admiralsissa, tällä kertaa AHL:ssä, kun IHL kuopattiin kauden 2000–2001 jälkeen. Kaudella 2002–2003 hän pelasi Admiralsissa vajaat puolet kaudesta, kun taas puolet kului ECHL-joukkue Toledo Stormissa. Kauden 2003–2004 Helbling pelasi taas kokonaan AHL:ssä. Helmikuussa 2004 hänen oikeudet kaupattiin Tampa Bay Lightningiin vaihdossa kahdeksannen kierroksen varausvuoroon. Helbling kuitenkin jatkoi loppukevään kokonaan Lightningin farmijoukkue Utah Grizzliesissä.

Helbling palasi kaudeksi 2004–2005 vapaana agenttina kotimaahansa ja siirtyi Kloten Flyersin joukkueeseen. Hän avasi pistetilinsä Nationalliga A:ssa ja teki 44 runkosarjaottelussa tehot 2+9=11. Jäähyminuutteja Helbling keräsi 118 ja sijoittui jäähypörssissä toiseksi. Helbling palasi kaudeksi 2005–2006 Tampa Bay Lightningin organisaatioon. Hän pelasi kauden suurimmaksi osaksi farmijoukkue Springfield Falconsin riveissä, joissa Helbling oli tehoilla 7+14=21 joukkueen toiseksi tehokkain puolustaja Doug O’Brienin jälkeen sekä hänen kanssaan joukkueen eniten maaleja tehnyt puolustaja. Helbling debytoi kauden aikana myös NHL:ssä, jossa hän pelasi yhdeksän ottelua tehden yhden syöttöpisteen. Kaudeksi 2006–2007 Helbling siirtyi vapaana agenttina Washington Capitalsin organisaatioon. Lähes koko kausi kului taas AHL:n puolella. Hän pääsi pelaamaan Capitalsissa kahden ottelun verran. Helmikuussa 2007 Helbling kaupattiin Dainius Zubrusin kanssa Buffalo Sabresiin vaihdossa Jiří Novotnýyn ja ensimmäisen kierroksen varausvuoroon. Sabresin organisaatiossa hän edusti kuitenkin vain farmijoukkue Rochester Americansia. Helbling pelasi AHL:n runkosarjassa yhteensä 69 ottelua tehoin 1+24=25.

Helbling palasi taas kaudeksi 2007–2008 kotimaahansa ja siirtyi HC Luganon joukkueeseen. Hän teki runkosarjassa tehot 3+11=14, joka on Helblingin yhden kauden piste-ennätys Nationalliga A:ssa. Hän keräsi 127 jäähyminuuttia, joilla Helbling jakoi jäähypörssin voiton peräti neljän muun pelaajan kanssa. Kaudella 2008–2009 kerätyt 136 jäähyminuuttia riittivät jäähypörssin kolmanteen sijaan. Kaudella 2009–2010 Helbling keräsi 168 jäähyminuuttia ja hän voitti yksin runkosarjan jäähypörssin.

Neljännellä Lugano-kaudellaan 2010–2011 Helbling pelasi 17 ottelua ilman tehopisteitä, kunnes hän sai marraskuussa 2010 lähtöpassit joukkueesta. Helbling kuitenkin löysi uuden seuransa nopeasti, kun hän teki vuoden mittaisen sopimuksen SM-liigajoukkue Oulun Kärppien kanssa. Sopimukseen sisältyy joulutaukoon asti kestävä koeaika. Helbling vakuutti Kärppien seurajohdon ja sai loppukauden sopimuksen.

Kaudeksi 2011–2012 Helbling palaa kotimaahansa. Hän teki huhtikuussa 2011 kaksivuotisen sopimuksen EV Zugin kanssa. Helbling sijoittui kaudella 2011–2012 108 minuutillaan NLA:n jäähypörssissä toiseksi edellään vain joukkuetoveri Thomas Rüfenacht. Kahden Zugissa vietetyn vuoden jälkeen hän siirtyi kaudeksi 2013–2014 kolmivuotisella sopimuksella Fribourg-Gottéroniin. Helbling sijoittui 116 minuutillaan NLA:n jäähypörssissä toiseksi Genève-Servette HC:n Alexandre Picardin  jälkeen.

Helbling siirtyi kaudeksi 2015–2016 vuoden mittaisella sopimuksella SC Berniin.

Maajoukkueura
Helbling edusti Sveitsiä vuosien 2006 ja 2010 MM-kilpailuissa. Hän pelasi myös alle 20-vuotiaiden MM-kilpailuissa vuosina 2000 ja 2001 sekä alle 18-vuotiaiden MM-kilpailuissa vuonna 1999, jolloin Helbling voitti turnauksen jäähypörssin 35 minuutillaan.

Tilastot
 1998–1999  HC Davos  NLA  44  0  0  0  8  4  0  0  0  0  U18  7  1  0  1  35 1999–2000  HC Davos  NLA  44  0  0  0  49  5  0  0  0  0  JMM  7  0  2  2  16  2000–2001  Windsor Spitfires  OHL  54  7  14  21  90  7  0  2  2  11  JMM  7  1  1  2  10    Milwaukee Admirals  IHL  –  –  –  –  –  1  0  0  0  0 2001–2002  Milwaukee Admirals  AHL  67  2  6  8  59  –  –  –  –  – 2002–2003  Toledo Storm  ECHL  35  3  8  11  75  7  0  1  1  2   Milwaukee Admirals  AHL  23  0  1  1  37  –  –  –  –  – 2003–2004  Milwaukee Admirals  AHL  37  0  2  2  46  –  –  –  –  –   Utah Grizzlies  AHL  23  3  2  5  47  –  –  –  –  – 2004–2005  Kloten Flyers  NLA  44  2  9  11  120  –  –  –  –  – 2005–2006  Springfield Falcons  AHL  60  7  14  21  56  –  –  –  –  –  MM  4  0  0  0  2    Tampa Bay Lightning  NHL  9  0  1  1  6  –  –  –  –  – 2006–2007  Hershey Bears  AHL  49  1  16  17  106  –  –  –  –  –   Washington Capitals  NHL  2  0  0  0  2  –  –  –  –  –   Rochester Americans  AHL  20  0  8  8  50  6  2  0  2  6 2007–2008  HC Lugano  NLA  49  3  11  14  127  –  –  –  –  – 2008–2009  HC Lugano  NLA  49  2  9  11  136  7  0  2  2  12 2009–2010  HC Lugano  NLA  46  1  6  7  168  4  0  0  0  10  MM  7  0  1  1  25  2010–2011  HC Lugano  NLA  17  0  0  0  26  –  –  –  –  –   Kärpät  SM-liiga  39  2  3  5  46  3  0  0  0  6 2011–2012  EV Zug  NLA  45  2  6  8  108  9  0  2  2  16 2012–2013  EV Zug  NLA  48  3  7  10  68  14  1  2  3  45 2013–2014  Fribourg-Gottéron  NLA  46  3  8  11  116  10  1  2  3  12 2014–2015  Fribourg-Gottéron  NLA  45  2  10  12  86  –  –  –  –  – 2015–2016  SC Bern  NLA  50  4  19  23  54  13  2  1  3  24 2016–2017  EV Zug  NLA  40  3  13  16  89  16  1  5  6  44 2017–2018  EV Zug  NLA  28  1  2  3  24  5  0  0  0  10 2018–2019  Rapperswil-Jona Lakers  NLA  26  1  3  4  28  –  –  –  –  - 15 kautta  yhteensä  NLA  621  27  101  128  1205  87  5  13  18  173 2 kautta  yhteensä  NHL  11  0  1  1  8  –  –  –  –  – 5 kautta  yhteensä  AHL  279  13  49  62  401  6  2  0  2  6 1 kausi  yhteensä  SM-liiga  39  2  3  5  46  3  0  0  0  6

Lähteet

Viitteet

Luokka:Sveitsiläiset jääkiekkoilijat
Luokka:Nashville Predatorsin varaamat pelaajat
Luokka:Vuonna 1981 syntyneet
Luokka:Elävät henkilöt